Алматыда бірінші сыныпқа қабылдау үшін 25 мыңнан астам өтініш түсті
DATE: 20:52, 29 Шілде 2023 | GMT +5
TITLE: Алматыда бірінші сыныпқа қабылдау үшін 25 мыңнан астам өтініш түсті
URL: https://kaz.inform.kz/news/almatyda-birinshi-synypka-kabyldau-ushin-25-mynnan-astam-otinish-tusti_a4095308/
META: DATE: 20:52, 29 Шілде 2023 | GMT +5
TOTAL WORDS: 330
AUTHOR(S):
TEXT: Алматы әкімдігінің мәліметінше, қалада бірінші сыныпқа құжаттарды қабылдау 1 сәуірде басталған. «Төрт айдың ішінде қала бойынша 25 009 өтініш түсті. Егер 2021-2022 оқу жылында Алматы қаласында бірінші сыныпқа 31 046 бала түссе, 2022-2023 оқу жылында – 32 938 бала. Өтінім 1 тамызға дейін қабылданады. Алматыда білім беру ұйымдары алты жастағы балалар мен биыл алты жасқа толатын балаларды бірінші сыныпқа қабылдайды. Үлгілік қағидаға сәйкес, 1-сыныпқа қабылдау бойынша мемлекеттік қызмет көрсету электрондық форматта «Электрондық үкіметтің» egov. kz вебпорталы арқылы жүзеге асырылады», - делінеді әкімдіктің хабарламасында. Даярлық деңгейіне қарамастан, мектеп маңында тұратын барлық бала қабылданады. Балаларды мектепке өздерінің шағын аумағы бойынша ғана емес, бос орындар болған жағдайда кез келген басқа мемлекеттік мектепке де тіркеуге болады. «Бірінші сыныпқа қабылдау үшін баланың атаанасы немесе заңды өкілі жеке өтініш жазуы керек. Сонымен қатар баланың туу туралы куәлігінің көшірмесін, 026/у-3 үлгідегі денсаулық жағдайы туралы құжатты, 065/у үлгідегі денсаулық жағдайы туралы құжатты және 3х4 өлшеміндегі екі фотосуретті өткізу қажет. Қабылдау жасы – 6 жастан бастап», - деп хабарлады әкімдіктен. Балаларды 1-сыныпқа қабылдауда барлық қосымша сұрақ бойынша жедел желі телефондары арқылы хабарласуға болады:. Алатау ауданы: +77089705042. Алмалы ауданы: +77021000777; +77474129383. Әуезов ауданы: +77021000777; +77474129383. Бостандық ауданы: +7772806650; 87773001474. Жетісу ауданы: +77026738333; +77016606554. Медеу ауданы: +77017839483; +77759194000. Наурызбай ауданы: +77782273301; +77021966805. Түрксіб ауданы: +77778270580; +77016154978. 2023 жылдан бастап оқушылар мектеп асханаларында тегін тамақпен қамтамасыз етілген. Бұл тізімге 1-4 сынып оқушылары мен әлеуметтік осал отбасыдан шыққан 5-11 сынып оқушылар кіреді. Бұған дейін мұндай жағдай әлеуметтік қорғалмаған отбасылардан шыққан бастауыш сынып оқушыларына ғана жасалған болатын. «Алматыда оқушы орындарының тапшылығын төмендету үшін 2022 жылы 16 193 орындық 18 білім беру нысаны іске қосылды. 2023 жылдан бастап «Жайлы мектеп» жобасы бойынша республикалық бюджет есебінен 37 мың оқушыға арналған 22 мектеп салу жоспарланған. Бұған қоса, жергілікті бюджет есебінен 2023 жылы 5 570 орындық 11 нысанды, оның ішінде 1 500 орындық 1 мектепті, 920 орындық 4 қосымша құрылыс, 3150 орындық 6 жекеменшік мектеп ашу көзделген. Осылайша, 2026 жылға қарай оқушы орындарының тапшылығы жыл сайынғы өсімді ескере отырып, қажетті деңгейге дейін төмендейді», – деп хабарлады Алматы әкімдігі
